Ένα πεντακάθαρο, γλυκύτατο, ανακαινισμένο παραδοσιακό σπιτάκι σε μιά ήσυχη παλαιά γειτονιά του χωριού. Στην όμορφη βεραντούλα του, απολαμβάνεις τον καφέ ή το ουζάκι με θέα στην θάλασσα και την Πολύαιγο. Ιδανικό για 2 άτομα και καλοωργανομένο να αισθάνεσαι σαν σπίτι σου. Η Ταμίλα μιά εξαιρετική κυρία, με ενδιαφέρον πάντα αν περνάμε καλά. Συστήνουμε πραγματικά αυτό το σπίτι και σίγουρα θα είμαστε πάλι εκεί. Η Κίμωλος μιά κούκλα, με υπέροχα φυσικά τοπία, που δηλώνουν τις αρχαίες καταγωγές της, πολύ περιποιημένο χωριό, μαγευτικές εναλλακτικές παραλίες.... Οι ντόπιοι υπάρχουν στις καρέκλες έξω από τα σπίτια τους, σου μιλούν και δεν είναι χαμένοι μέσα στα τουριστικά πλήθη και ανύπαρκτοι. Μοναδική η γνωριμία με τις μαγικές γειτονιές του Κάστρου και εξαιρετικά ενδιαφέρον το Αρχαιολογικό Μουσείο!